Okresná prokuratúra Michalovce 
Nám. Slobody 3, 071 01 Michalovce 1

Sp. zn. : 1 Pv 384/13/8807	Michalovce, 25.8.2015
EEČ : 2-66-340-2015

U Z N E S E N I E

Trestná vec:	obvinený XXXXX a spol.  
Prečin:	Pytliactvo podľa § 310 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Michalovce
Podľa § 217 odsek 1 Trestného poriadku vyslovujem, že obvinení:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Michalovce zo dňa 8.8.2013, spisová značka 1 Pv 384/13/8807, ktorým podľa § 216 odsek 1 Trestného poriadku podmienečne zastavil trestné stíhanie, osvedčili.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
pre prečin pytliactva spáchaného formou spolupáchateľstva  podľa § 20 k  § 310 ods. 1, ods. 2  písm. a)  Tr. zákona na tom skutkovom základe, že po predchádzajúcej vzájomnej dohode dňa 23. 04. 2013 v čase okolo 20.00 h sa stretli v obci Vojany na dohodnutom mieste, následne spolu došli k rieke Laborec v katastri obce Vojany, kde na rybárskom revíri Laborec 1, číslo 4-1120-1-1, bez riadneho povolenia a rybárskeho lístka, za pomoci 2 ks čerení  o rozmeroch 2 x 2 m nedovoleným spôsobom chytali ryby, čím takto neoprávnene zasiahli do výkonu rybárskeho práva miestnej organizácie SRZ Veľké Kapušany, Staničná č. 1, IČO : 30 684 960, pričom ku škode na majetku nedošlo, nakoľko žiadne ryby neulovili,

Uznesením prokurátora Okresnej prokuratúry Michalovce zo dňa 8.8.2013, spisová značka 1 Pv 384/13/8807, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
18 mesiacov
2.	XXXXX, dátum narodenia: XXXXX 
18 mesiacov
Odôvodnenie:
Uznesením prokurátora Okresnej prokuratúry  Michalovce sp. zn. 1Pv 384/13 zo dňa  08. 08. 2013 bolo podľa § 216 ods. 1 Tr. poriadku, podmienečne zastavené  trestné  stíhanie pre  prečin pytliactva spáchaného formou spolupáchateľstva podľa § 20 k  § 310 ods. 1, ods. 2 písm. a)  Tr. zákona proti obvineným XXXXX a XXXXX. 
											
	Podľa § 216 ods. 2 Tr. poriadku bola pre podmienečné zastavenie trestného stíhania obidvom obvineným stanovená skúšobná doba v trvaní 18 (osemnásť) mesiacov. Toto rozhodnutie sa stalo právoplatným dňom 24. 08. 2013.
 
	Skúšobná doba pre podmienečné zastavenie trestného stíhania uplynula dňom 24. 02. 2015.

	Po uplynutí skúšobnej doby bol vyžiadaný odpis z registra trestov a správy o povesti obvinených.

	Bolo zistené, že obvinení v priebehu skúšobnej doby viedli riadny život, nedopustili sa žiadneho trestného činu ani priestupku, preto  možno konštatovať, že vyhoveli podmienkam uvedeným v ustanovení § 217 ods. 1 Tr. poriadku.

	Preto bolo rozhodnuté, že obvinení XXXXX a XXXXX  sa v skúšobnej dobe podmienečného zastavenia trestného stíhania osvedčili.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ivan Tvarožek
prokurátor